|  |
| --- |
|  |
| **REPUBLIKA HRVATSKA****PRIMORSKO-GORANSKA ŽUPANIJA****OPĆINA OMIŠALJ****UPRAVNI ODJEL** |

KLASA: 024-01/24-01/6

URBROJ: 2170-30-24-5

Omišalj, 16. veljače 2024.

|  |
| --- |
| **IZVJEŠĆE O PROVEDENOM SAVJETOVANJU S JAVNOŠĆU** |
| **Naziv akta o kojem je savjetovanje provedeno:** Nacrt odluke o izmjenama i dopunama Odluke o nagrađivanju i stipendiranju sportaša s područja općine Omišalj  |
| **Vrijeme trajanja savjetovanja:** Savjetovanje je provedeno u trajanju od 30 dana, odnosno od 16. siječnja do 15. veljače 2024. godine. |
| **Cilj i glavne teme savjetovanja** | Osnovni cilj savjetovanja bio je dobivanje povratnih informacija od zainteresirane javnosti u vezi predloženih izmjena i dopuna. |

|  |  |  |  |
| --- | --- | --- | --- |
| **Red. broj** | **Podnositelj****prijedloga** | **Tekst primjedbe/prijedloga** | **Prihvaćanje/ neprihvaćanje primjedbe ili prijedloga** |
| 1. | Kickboxing klub Omišalj | Prijedlozi za nagrade: Prvi prijedlog je da se sukladno Pravilniku (NN 41/2023) čl. 7., st. 1, u Odluku u čl. 5, između st. 2 i 3, doda nagrada za sportsko ostvarenje sportašima koji su osvojili prvo, drugo ili treće mjesto na međunarodnim natjecanjima. Dodjela nagrada za sportska ostvarenja po Pravilniku se i dijele isključivo na nagrade za nacionalno (državno) prvenstvo i međunarodna natjecanja. Nagrade koje Općina daje za europska i svjetska prvenstva te olimpijske igre su bonusi za koje sportaši dobivaju također i državne i županijske nagrade te se odnose najvećim dijelom na seniore i profesionalne sportaše. Općinske nagrade se po Zakonu o sportu i pripadajućim im Pravilnicima dodjeljuju mlađim sportašima (kadeti i juniori), da ih se potiče da se bave sportom te da se ih nagradi za veće sportske uspjehe do kojeg rijetki dođu, uz svakodnevno treniranje te uz puno volje i truda. Drugi prijedlog je da se u čl. 5, st. 3. Odluke uz Državno prvenstvo uključi i Finala Kupova (jer su Finala Kupova također natjecanja na nacionalnoj/državnoj razini u kojem se natječu pozvani sportaši koji su imali najbolje rezultate tijekom cijele godine u državi). Treći prijedlog je da se u čl. 5, st 2. uz Svjetska i europska prvenstva da se uključe Svjetski i europski kupovi, te nagrada za sudjelovanje na svjetskom i europskom prvenstvu (na kojem mogu sudjelovati isključivo državni prvaci). Prijedlozi za stipendije: Prvi prijedlog je da se sportska stipendija omogući i kadetima od 12. godina nadalje, a ne samo juniorima od 15. godina i seniorima do 25. godina. Kadeti (12-15 godina) svojim sportskim rezultatom ostvare kategorizaciju od HOO, ali su po Općinskoj Odluci zakinuti za sportsku stipendiju zbog čl. 9 Odluke. Drugi prijedlog je da se čl. 10 briše. Ministarstvo sporta i turizma je omogućilo sportašima da uz sportske stipendije koje primaju od JLS-a mogu primati i nacionalne sportske stipendije od države kako bi se unaprijedio status sportaša i kvaliteta obavljanja treninga (od 2023. godine) isključivo za I., II. i III. kategoriju. U slučaju da se drugi prijedlog ne usvoji, predlažemo: Treći prijedlog da se briše u čl. 8 stipendija sportašima I., II. i III. kategorije. Razlog je taj što općinska stipendija iznosi 120 eura mjesečno za sve tri kategorije, dok nacionalna stipendija iznosi za I. (265 eura), za II. (200 eura) i za III. (135 eura), te će sportaš ako mora birati sigurno izabrati veću stipendiju, a to je nacionalna sportska stipendija, a ne općinska. Također i Četvrti prijedlog da se u tom slučaju iznosi sportske stipendije povećaju za IV., V. i VI. kategoriju te da daroviti sportaši (V. i VI. kategorija) dobiju minimalni iznos stipendije koji dobivaju učenici školskih stipendija (93 eura mjesečno), a vrsni sportaši (IV. kategorija) 120 eura mjesečno. | Dostavljene primjedbe ne odnose se na predmet savjetovanja s obzirom na to da su Nacrtom odluke o izmjenama i dopunama Odluke o nagrađivanju i stipendiranju sportaša s područja općine Omišalj revidirane pojedine odredbe Odluke radi bolje primjene istih te je izvršena konverzija iznosa iz kune u euro. Iz navedenog primjedbe se ne mogu prihvatiti, niti odbiti već se primaju na znanje. |
| 2. | Dean Girotto | Predlažem odgovornima za ovu „odluku“ da dosadašnji „Pravilnik“ općine Omišalj pokušaju izmijeniti te pri tom detaljnije razrade i kategoriziraju natjecanja da ne bi dolazilo do nerazumijevanja prema određenim rangovima natjecanja svih sportova i samih njihovih rezultata. Postojanjem koeficijenata određenih kategorija natjecanja dobilo bi se prava slika vrijednosti rezultata na svim priznatim natjecanjima po MOO te naše krovne sportske institucije a to je HOO. Predlažem slijedeće kategorije natjecanja: 1. OI, POI i OI gluhih 2. SP sportova i disciplina olimpijski i paraolimpijski te gluhih sportaša 3. EP sportova i disciplina olimpijski i paraolimpijski te gluhih sportaša 4. SP sportova i disciplina neolimpijski i neparaolimpijski te gluhih sportaša5. EP sportova i disciplina neolimpijski i neparaolimpijski te gluhih sportaša 6. Svjetski i europski kupovi, Mediteranske Igre (MI i MIP), Univerzijada i Europska i svjetska studentska prvenstva 7. Državna prvenstva i Finala Kupova olimpijskih sportova te discipline i sportova gluhih sportova Pod t. 6 i 7 vrijednost nagrade treba smanjiti za 50% kod neolimpijskih disciplina i sportova. Sve gore navedene grupe sportova i discipline trebaju se bodovati i trebaju imati svoje koeficijente po kojim im bodujem sportsku vrijednost i prema tome racionalno određujemo visinu novčane nagrade... Vrijednost nagrade od 1 do 3 mjesta trebala bi se proporcionalno smanjivati 100%-75%-50%. Također sportašima iz navedenih grupa potrebno je nagrade za juniorsku kategoriju /mlađi i stariji juniori/ smanjiti za 50% dok u kadetskoj kategoriji /mlađi i stariji kadeti/ smanjiti za 75%. Kod sportaša u borilačkim sportovima za dodjelu nagrade sportaš mora imati najmanje 3 nastupa u okviru natjecanja u disciplini u kojem je ostvario rezultat. Rezultate na „OTVORENIM“ SP i EP natjecanjima nagrade se ne bi trebale dodjeljivati niti pojedinačno niti za ekipni poredak. Kod uvjeta i kriterija za sportske stipendije smatram da se ne treba držati ograničenja godina veće se prvenstveno i izričito držati Rješenjem o kategorizaciji sportaša po HOO. Dobna granica vrhunskih sportaša je produžena. | Dostavljene primjedbe ne odnose se na predmet savjetovanja s obzirom na to da su Nacrtom odluke o izmjenama i dopunama Odluke o nagrađivanju i stipendiranju sportaša s područja općine Omišalj revidirane pojedine odredbe Odluke radi bolje primjene istih te je izvršena konverzija iznosa iz kune u euro. Iz navedenog primjedbe se ne mogu prihvatiti, niti odbiti već se primaju na znanje. |

**Napomena:**

U vremenu trajanja savjetovanja pravovremeno je pristiglo tri primjedbe/prijedloga javnosti na Nacrt odluke o izmjenama i dopunama Odluke o nagrađivanju i stipendiranju sportaša
s područja općine Omišalj od kojih jedna nije razmotrena jer nije pristigla na propisanom obrascu.

**VODITELJICA ODSJEKA ZA DRUŠTVENE DJELATNOSTI I OPĆE POSLOVE**

Jelena Bigović, v.r.